اگرچہ عمرو بن العاصؓ کو لڑائیوں کی شرکت کی وجہ سے آنحضرت صلی اللہ علیہ وآلہ وسلم کے ساتھ رہنے کا موقع کم ملا ، تاہم جو لمحات بھی میسر آئے ان میں خوشہ چینی سے غافل نہ رہے اور اقوال نبوی صلی اللہ تعالیٰ علیہ وآلہ وسلم کی خاصی تعداد ان کے حصے میں آئی ، ان کی مرویات کی تعداد 39 ہے ، ان میں تین متفق علیہ ہیں اور ایک میں بخاری اور تین میں مسلم منفرد ہیں ، حدیث کے اس سرمایہ کو تنہا اپنی ذات تک محدود نہ رکھا ، بلکہ دوسرے مسلمانوں تک پہنچایا ، آپ کے مستفیدین کی تعداد بھی کافی ہے ، ان میں آپ کے صاحبزادہ ، عبداللہ بن عمرو ، غلام ابوقیس اور قیس بن ابی حازم ، ابو عثمان نہدی ، علی بن رباح ، لخمی ، عبد الرحمن بن شمامہ ، عروہ بن زبیر ، محمد بن کعب ، عمارہ بن حزیمہ وغیرہ قابل ذکر ہیں ۔
Entity: محمد — Type: /person